b'\n_START_ARTICLE_\nHovinbekken\n_START_PARAGRAPH_\nHovinbekken, ogs\xc3\xa5 omtalt som Klosterelva, Nonneelva og Munkebekken, er et av Oslos sentrale elvel\xc3\xb8p. Elven hadde opprinnelig navnet Hasla. Bekken var den av Oslos elver som etter utbyggingen av byen ble liggende mest under jorda, men som i lange strekk er gjen\xc3\xa5pnet p\xc3\xa5 2000-tallet.\n_START_SECTION_\nFra Marka til \xc3\x98kern\n_START_PARAGRAPH_\nHovinbekken har sine kilder i Grefsen- og \xc3\x85rvollmarka, og har Kapteinsputten i Lillomarka mot Linderudkollen og Isdammen p\xc3\xa5 \xc3\x85rvoll som kildevann._NEWLINE_Det f\xc3\xb8rste strekket fra Isdammen renner bekken \xc3\xa5pent, f\xc3\xb8r den passerer rekkehus- og blokkbebyggelsen p\xc3\xa5 \xc3\x85rvoll under jorda og n\xc3\xa5r \xc3\x85rvolldammen ved R\xc3\xb8dbergveien, en asfaltert badedam med gr\xc3\xb8ntomr\xc3\xa5de rundt, opparbeidet i 1962 og sist rustet opp i 2010. Videre renner Hovinbekken gjennom den trange, tett skogbevokste og noks\xc3\xa5 bortgjemte vesle Bekkedalen (ogs\xc3\xa5 kalt Fagerdalen, Styggedalen eller M\xc3\xa6rradalen) til Trondheimsveien. Gjennom Bekkedalen er det anlagt tursti langs bekken._NEWLINE_Etter \xc3\xa5 ha passert under Trondheimsveien snor Hovinbekken seg mellom villaeiendommer og gjennom hager til den n\xc3\xa5r Refstadveien og Bjerkedalen. Ogs\xc3\xa5 p\xc3\xa5 dette strekket er det anlagt tursti, en gangvei som i store trekk f\xc3\xb8lger bekkeleiet._NEWLINE_Ved Brobekk utgj\xc3\xb8r bekkefaret det sentrale elementet i Bjerkedalen park, etter at den ble nyanlagt i perioden 2012-2013. Da ble Hovinbekken \xc3\xa5pnet i 300 meters lengde gjennom parken. P\xc3\xa5 dette parkstrekket mellom Refstadveien og Nordalveien er fallh\xc3\xb8yden hele ti meter. Det er anlagt stryk, kulper og sm\xc3\xa5fosser, og skapt leveomr\xc3\xa5der for fisk i et \xc3\xb8kologisk fundert prosjekt. Lengst s\xc3\xb8r i parken har man anlagt badedam med en liten sandstrand og sv\xc3\xb8mmedybde._NEWLINE_Fra parken renner bekken dels \xc3\xa5pen, dels i r\xc3\xb8r langs Nordalveien og gjennom en del av villabebyggelsen p\xc3\xa5 Risl\xc3\xb8kka. _NEWLINE_Nederst p\xc3\xa5 Risl\xc3\xb8kka ender det \xc3\xa5pne bekkel\xc3\xb8pet. Bekken er derfra lagt under jorda forbi \xc3\x98kern, et omr\xc3\xa5de som er nedbygd av veier, baner, \xc3\x98kernsenteret og andre n\xc3\xa6ringslivsbygg.\n_START_SECTION_\nFra Hasle til fjorden\n_START_PARAGRAPH_\nI 2015 brakte man selve bekken opp i dagen igjen rett s\xc3\xb8rvest for \xc3\x98kernsenteret, ved Dronning Margretes vei. Derfra renner den ned til Teglverksdammen ved Teglverket skole p\xc3\xa5 Hasle. Det er bekkens opprinnelige navn Hasla som har gitt navn til den tidligere g\xc3\xa5rden, n\xc3\xa5 str\xc3\xb8ket, Hasle._NEWLINE_Fra dammen ledes bekken videre under Grenseveien og ned gjennom den nye Ensj\xc3\xb8byen, Tiedemannsparken og St\xc3\xa5lverksparken. Siste del av bekkel\xc3\xb8pet ned mot Ensj\xc3\xb8 Torg ved Ensj\xc3\xb8 T-banestasjon f\xc3\xb8lger Gladengveien. P\xc3\xa5 hele strekket fra \xc3\x98kern til Ensj\xc3\xb8 er bekken rekonstruert med nytt l\xc3\xb8p, som en integrert del av parkanlegg og boligmasse. _NEWLINE_Fra Ensj\xc3\xb8 g\xc3\xa5r bekken forel\xc3\xb8pig under jorda ned mot fjorden. _NEWLINE_Det arbeides for \xc3\xa5 f\xc3\xa5 gjen\xc3\xa5pnet elva flere steder. Strekket over Jordal er pr 2019 i arbeid. Bekk og vannspeil vil der bli en integrert del av parken og idrettsanlegget som bygges om. Det er ogs\xc3\xa5 aktuelt \xc3\xa5 \xc3\xa5pne bekken gjennom Klosterenga ned mot Gr\xc3\xb8nlandsleiret.\n_START_SECTION_\nByhistorie\n_START_PARAGRAPH_\nHovinbekken har definert Gamlebyens nordgrense mot Gr\xc3\xb8nland. Den har hatt en rekke sidebekker som idag er lagt i r\xc3\xb8r. Fram til nedre del ble lagt i r\xc3\xb8r og f\xc3\xb8rt over til Akerselvas utl\xc3\xb8p, hadde den utl\xc3\xb8p i fjorden der hvor dagens kryss Schweigaards gate/Gr\xc3\xb8nlandsleiret/Oslo gate er._NEWLINE_Ei bru, Nonnebrua, ledet i middelalderen over elva og ut til omr\xc3\xa5det der benediktinernonnene holdt hus. I den historiske romanen Kristin Lavransdatter av Sigrid Undset omtales elva som Klosterelva.'